b'\n_START_ARTICLE_\nVingis (ansamblis)\n_START_SECTION_\nSvarbiausi faktai\n_START_PARAGRAPH_\n1962\xc2\xa0m. lapkrit\xc4\xaf \xc4\xafvyko pirmoji \xc5\xa1oki\xc5\xb3 b\xc5\xabrelio repeticija._NEWLINE_1974\xc2\xa0m. prie ansamblio prisijung\xc4\x97 Ri\xc4\x8dardas Tamutis._NEWLINE_1979\xc2\xa0m. u\xc5\xbe k\xc5\xabrybing\xc4\x85 veikl\xc4\x85 ir auk\xc5\xa1t\xc4\x85 id\xc4\x97jin\xc4\xaf menin\xc4\xaf lyg\xc4\xaf ansambliui suteiktas \xe2\x80\x9eVingio\xe2\x80\x9c vardas.\n_START_SECTION_\n\xe2\x80\x9eVineva\xe2\x80\x9c\n_START_PARAGRAPH_\nNuo 1981 m. rengiamas tradicinis koncertas Lietuvos Valstyb\xc4\x97s atk\xc5\xabrimo dienos proga. Pirmasis koncertas vyko 1981 metais ir jame dalyvavo trys ansambliai \xe2\x80\x9eVingis\xe2\x80\x9c, \xe2\x80\x9eNeris\xe2\x80\x9c ir \xe2\x80\x9eVaiva\xe2\x80\x9c. Po koncerto buvo pasira\xc5\xa1ytas susitarimas tok\xc4\xaf koncert\xc4\x85 rengti kasmet ir koncertus sumanyta pavadinti \xe2\x80\x9eVineva\xe2\x80\x9c - trij\xc5\xb3 ansambli\xc5\xb3 pavadinim\xc5\xb3 pirm\xc5\xb3j\xc5\xb3 dviej\xc5\xb3 raid\xc5\xbei\xc5\xb3 rinkinys. Tarybiniais laikais koncertai vyko ne Vasario 16-\xc4\x85j\xc4\x85, tik atk\xc5\xabrus Nepriklausomyb\xc4\x99 juos imta rengti vasario 16-\xc4\x85j\xc4\x85.\n_START_SECTION_\nTarptautin\xc4\x97 \xc5\xa1okio diena\n_START_PARAGRAPH_\nNuo 2008 metais vingie\xc4\x8di\xc5\xb3 pavasar\xc4\xaf organizuojamas koncertas skirtas Tarptautinei \xc5\xa1okio dienai pamin\xc4\x97ti. Koncertai vyko Vilniaus mokytoj\xc5\xb3 nam\xc5\xb3 kiemelyje, Vilniaus universiteto kiemelyje prie \xc5\xa0v. Jon\xc5\xb3 ba\xc5\xbeny\xc4\x8dios.\n_START_SECTION_\nSusipa\xc5\xbeinimo vakaras\n_START_PARAGRAPH_\nPri\xc4\x97mimas \xc4\xaf ansambl\xc4\xaf vyksta kiekvienais metais, tod\xc4\x97l kasmet vyksta ir susipa\xc5\xbeinimo su naujais nariais vakaras. Jo metu seniai (esami vingie\xc4\x8diai) susipa\xc5\xbe\xc4\xafsta su naujai at\xc4\x97jusiais nariais (dar vadinamais fuksais, nuliais).\n_START_SECTION_\nAtaskaitinis susirinkimas\n_START_PARAGRAPH_\nSvarbiausias vis\xc5\xb3 met\xc5\xb3 renginys\xc2\xa0\xe2\x80\x93 jo metu pristatoma valdybos ataskaita, \xc4\xafteikiamas nominacijos kiekvienam asmeniui, i\xc5\xa1renkama nauja valdyba ir ansamblio prezidentas.\n_START_SECTION_\nAuk\xc5\xa1tadvaris\n_START_PARAGRAPH_\nTradicin\xc4\x97 stovykla universiteto praktik\xc5\xb3 baz\xc4\x97je prie Skreb\xc4\x97s e\xc5\xbeero apie 2\xc2\xa0km nuo Auk\xc5\xa1tadvario miestelio. Ji vyksta vis\xc4\x85 savait\xc4\x99 ir tradici\xc5\xa1kai sutampa su pirmuoju rugpj\xc5\xab\xc4\x8dio savaitgaliu. Savaitgalio metu susirenka vis\xc5\xb3 laik\xc5\xb3 vingie\xc4\x8diai.\n_START_SECTION_\nPasiekimai\n_START_PARAGRAPH_\n2005\xc2\xa0m. konkurse \xe2\x80\x9eKadagys 2005\xe2\x80\x9c i\xc5\xa1kovota pirmoji vieta._NEWLINE_2010\xc2\xa0m. konkurse \xe2\x80\x9eKadagys 2010\xe2\x80\x9c i\xc5\xa1kovotas laureat\xc5\xb3 vardas (auk\xc5\xa1\xc4\x8diausias \xc4\xafvertinimas)._NEWLINE_2015 m. konkurse \xe2\x80\x9eKadagys 2015\xe2\x80\x9c i\xc5\xa1kovotas laureat\xc5\xb3 vardas (auk\xc5\xa1\xc4\x8diausias \xc4\xafvertinimas).'